Document ID: /roh_data/filtered/swiss_laws_in_ROH.jsonl.gz/74

217.310

Ordinaziun chantunala da geoinfurmaziun (OCGeo)

dals 07-02-2012 (versiun dals 01-06-2016)

sa basond sin l'art. 45 da la constituziun chantunala1) sco er sin ils art. 5, 6, 7, 8 e 9 da la lescha chantunala da geoinfurmaziun2)

relaschada da la regenza ils 7 da favrer 2012

1. Disposiziuns generalas

Champ d'applicaziun

Art.  1 1 Cun excepziun da las datas dal cataster da conducts vala questa ordinaziun per las geodatas da basa dal dretg chantunal sco er per las ulteriuras geodatas dal chantun. * 2 Ella vala subsidiarmain per las geodatas da basa dal dretg federal che tutgan a la cumpetenza dal chantun u d'ina corporaziun territoriala subordinada.

3 Regulaziuns spezialas en auters relaschs restan resalvadas.

Applitgabladad dal dretg federal

Art.  2 1 Per il champ d'applicaziun da questa ordinaziun èn applitgablas subsidiarmain las disposiziuns da l'ordinaziun federala da geoinfurmaziun3).

Noziuns

Art.  3 1 Qualitad:   La   qualitad   da   las   geodatas   vegn   mesirada   a   maun   dals   criteris «cumplettadad», «consistenza logica», «exactadad», «actualitad» e «correctadad dal cuntegn».

2 Sistem d'infurmaziun geografica (SIG): In sistem d'infurmaziun geografica è in sistem  per  registrar,  per  elavurar,  per  administrar,  per  analisar  e  per  preschentar datas geograficas. Sistems da geoinfurmaziun cumpiglian la hardware e la software che vegnan duvradas en chaussa sco er las geodatas.

1) DG 110.100 2) DG 217.300 3) CS 510.620 * tabellas da las modificaziuns a la fin dal relasch

1

217.310

3 Post chantunal spezialisà cumpetent: Cun post chantunal spezialisà cumpetent è manegià tant il post spezialisà en il senn da l'artitgel 3 alinea 2 litera b da la lescha chantunala da geoinfurmaziun4)  sco er il post chantunal che surveglia las geodatas chantunalas, da las qualas la registraziun, l'actualisaziun e l'administraziun tutgan al champ da cumpetenza da las vischnancas e da las regiuns.

2. Organisaziun e cumpetenzas

Cumissiun dal SIG

Art.  4 1 La cumissiun dal SIG:

a)

tracta   tut   las   fatschentas   en   il   sectur   da   la   geoinfurmaziun   che   han   ina impurtanza   interdepartamentala   u   che   concernan   ils   interess   generals   dal chantun;

persequitescha il svilup en il sectur da la geoinfurmaziun e sviluppa strategias;

cusseglia la regenza en il sectur da la geoinfurmaziun.

b)

c)

2 Ella sa cumpona da maximalmain 10 commembras e commembers sco er da la parsura u dal parsura.

3 Mintga departament nominescha 1 fin 2 commembras e commembers. Quai cun resguardar las collavuraturas ed ils collavuraturs dals posts spezialisads participads al SIG.

4 Il   departament   d'economia   publica   e   fatgs   socials   nominescha   la   parsura   u   il parsura.

Uffizi

Art.  5 1 L'uffizi   cun   il   center   da   cumpetenza   dal   SIG   è   responsabel   per   las   suandantas incumbensas en il sectur da la geoinfurmaziun:

a)

b)

c)

d)

e)

coordinar las activitads da l'administraziun chantunala;

preparar las fatschentas e manar il secretariat per la cumissiun dal SIG;

cooperar al svilup da normas tecnicas;

cussegliar ils posts chantunals;

manar   il   sistem   d'infurmaziun   geografica   (SIG)   da   l'administraziun chantunala;

relaschar   las   directivas   tecnicas   necessarias   en   cooperaziun   cun   ils   posts chantunals spezialisads cumpetents.

f)

2 En il sectur da las geodatas chantunalas è el responsabel per tut las incumbensas che   l'ordinaziun   federala   da   geoinfurmaziun5)  attribuescha   a   l'uffizi   federal   da topografia.

3 Envers ils posts spezialisads chantunals ha el il dretg da dar directivas.

4) DG 217.300 5) CS 510.620

2

217.310

Post chantunal spezialisà cumpetent

Art.  6 1 Sche l'ordinaziun federala da geoinfurmaziun6) attribuescha ina incumbensa al post spezialisà   ch'è   cumpetent   en   chaussa,   è   il   post   chantunal   spezialisà   cumpetent responsabel per questa incumbensa en il sectur da las geodatas chantunalas.

2 El è responsabel per conceder, per restrenscher u per refusar l'access a las geodatas federalas u chantunalas ch'èn mo per part accessiblas al public.

Audiziun da circuls interessads

Art.  7 1 Preparond   decisiuns   strategicas   en   il   sectur   da   la   geoinfurmaziun   ston   vegnir tadlads ils circuls interessads, sche questas decisiuns han consequenzas er ordaifer l'administraziun chantunala.

3. Geodatas e geoservetschs

Catalogs da geodatas

Art.  8 1 Il departament maina:

a)

in catalog da las geodatas da basa dal dretg federal cun la designaziun da las cumpetenzas en il chantun Grischun;

in catalog da las geodatas da basa dal dretg chantunal cun la designaziun da las   cumpetenzas,   dal   stgalim   dal   dretg   d'access,   da   l'appartegnientscha   al cataster da las restricziuns da proprietad tenor il dretg public e da la necessitad da metter a disposiziun in servetsch da download;

in catalog da las ulteriuras geodatas publicas dal chantun cun la designaziun da las cumpetenzas.

b)

c)

2 El procura che quests catalogs vegnian publitgads en moda adequata.

Datas da referenza

Art.  9 1 Las geodatas da basa ch'èn liantas per las proprietarias e per ils proprietaris vegnan messas en referenza cun las datas da la mesiraziun uffiziala. Uschenavant che quai è cunvegnent, vala quai er per las geodatas da basa ch'èn liantas per las autoritads.

Extensiuns da models da geodatas

Art.  10 1 Ils models da geodatas minimalas da la confederaziun pon vegnir extendids tras il post spezialisà, sche quai è necessari per ademplir las pretensiuns supplementaras chantunalas.

6) CS 510.620

3

217.310

Lingua da descripziun

Art.  11 1 L'uffizi   fixescha   la   lingua   generala   per   descriver   las   geodatas   da   basa   e   las metadatas. En quest connex resguarda el il stadi da la tecnica e la normaziun sin plaun naziunal ed internaziunal.

Qualitad

Art.  12 1 Il post ch'è responsabel per registrar, per actualisar e per administrar las geodatas procura per la qualitad da questas datas.

2 Per controllar la qualitad metta l'uffizi a disposiziun instruments ch'èn utilisabels en general.

Istorisaziun

Art.  13 1 L'istorisaziun vegn fatga dal post ch'è responsabel per registrar, per actualisar e per administrar las datas.

2 L'istorisaziun po vegnir surpigliada dal post chantunal spezialisà cumpetent.

Art.  14

Tegnair ed archivar geodatas 1. posts spezialisads chantunals

1 Las   geodatas   dals   posts   spezialisads   chantunals   vegnan   tegnidas   en   il   sistem d'infurmaziun geografica central da l'administraziun chantunala.

2 L'uffizi   metta   a   disposiziun   l'infrastructura   ch'è   necessaria   per   archivar   e   per istorisar las datas.

3 En enclegientscha cun il post spezialisà e cun l'archiv dal stadi fixescha l'uffizi il concept per l'archivaziun da las geodatas.

2. posts spezialisads communals e regiunals

Art.  15 1 Las   geodatas   che   vegnan   registradas,   actualisadas   ed   administradas   da   las vischnancas e da las regiuns ston vegnir archivadas da talas en in sistem cunvegnent.

2 L'archivaziun po er vegnir surpigliada dal post chantunal spezialisà cumpetent.

3 En enclegientscha cun il post chantunal spezialisà cumpetent e cun l'archiv dal stadi fixescha l'uffizi il concept per l'archivaziun da las geodatas.

Archivaziun da lunga durada

Art.  16 1 L'archiv dal stadi è responsabel per archivar durablamain las geodatas da valur archivarica.

Indicaziun da l'actualitad

Art.  17 1 Las geodatas federalas e chantunalas ston vegnir munidas da tut las utilisadras e da tut ils utilisaders cun indicaziuns davart l'actualitad.

4

217.310

Directivas tecnicas

Art.  18 1 En   cooperaziun   cun   il   post   chantunal   spezialisà   cumpetent   po   l'uffizi   relaschar directivas  tecnicas  davart  ils  models  da  preschentaziun,  davart   las  geometadatas, davart la qualitad, davart l'istorisaziun, davart l'archivaziun da las geodatas e davart ils geoservetschs.

4. Transmissiun da geodatas

Barat da datas tranter autoritads

Art.  19 1 Sch'ils auters posts chantunals, regiunals u communals dumondan quai, als dat il post ch'è cumpetent per registrar, per actualisar e per administrar las datas access a las   geodatas   da   basa   tras   in   servetsch   da   download   u,   nua   che   quai   n'è   betg pussaivel, en in'autra furma electronica adattada.

Transmissiun da geodatas da basa

Art.  20 1 Ils posts communals u regiunals ch'èn responsabels per registrar, per actualisar e per administrar las datas ston furnir las geodatas ch'èn destinadas a la publicaziun ed a   la   consegna   entaifer   il   termin   che   vegn   fixà   dal   post   chantunal   spezialisà cumpetent.

5. Disposiziuns finalas

Art.  21 1 Questa ordinaziun entra en vigur ils 15 da favrer 2012.

Entrada en vigur

5

217.310

Tabella da las modificaziuns - tenor conclus

Conclus 07-02-2012 17-05-2016

Entrada en vigur 15-02-2012 01-06-2016

Element relasch Art. 1 al. 1

Modificaziun emprima versiun midada

Publicaziun en la CUL - 2016-008

6

217.310

Tabella da las modificaziuns - tenor element

Element relasch Art. 1 al. 1

Conclus 07-02-2012 17-05-2016

Entrada en vigur 15-02-2012 01-06-2016

Modificaziun emprima versiun midada

Publicaziun en la CUL - 2016-008

7